Ossodatjođiheddjiin lea ovddasvástádus das ahte juhkosat leat buktán teavstta mii galgá mielde. Vállje fiilla ja "Raba applikašuvnna" jus áiggut divodit. Vai mii álkit galgat gávdnat sin geat leat čállán teavstta ferte dat gii lea čállán teavstta bidjat mearkkašupmin nama, vai álkidahttá gulahallama rievttes olbmuin jus lea dárbu čuovvulit áššiid. (Ane mearkkašumi gaskasiiddus "geahča čađa" Word-dokumeantta, ja ođđa mearkkašumi.
Lea sierra notáhta gosa bidjalit čoahkkimiid. De ii leat dárbbašlaš namuhit čoahkkimiid teavsttas. Mis galgá fuomášupmi áššiid raporteremii.
**Mii bivdit din fuomášit čuovvovaš čállinnjuolggadusaid:**

* Atnet fonta Arial ja čálussturrodaga 10, linnjá gaska 1,5.
* Addet dieđu BUŠii jus leat mildosat mat galget čuovvut dieđáhusa.
* Go čállibehtet áššiid birra maid presideanta lea bargan dahje čoahkkimiid birra gos lea leamaš etc., atnet namahusa sámediggepresideanta Silje Karine Muotka".
* Go čállibehtet áššiid birra maid eará ráđđelahtut leat bargan dan áigodagas, čoahkkimiin gos leat leamaš ect., atnet namahusa "sámediggeráđđi" muhto ii nama.
* Go čállibehtet áššiid dahje čoahkkimiid birra gos politihkalaš ráđđeaddit leat oasálastán, de čállibehtet "politihkalaš ráđđeaddi" muhto ii nama.
* Go čállibehtet áššiid birra maid hálddahus lea bargan, čoahkkimat gos leat leamaš etc., atnibehtet "Sámediggi".
* Dáhtonat galget čuovvut hámi mánnu-bb.jjjj, nappo ođđajagi 1.b. 2022.

Dieđáhus muitala maid Sámediggi dahká ja olaha dahje manne ii leat olahan mihtuid. Čále oanehis ja dárkkistuvvon čállosiid main lea guovddážis mii lea dehálaš gaskkustit dievasčoahkkimii ja olgomáilbmái. ALE MÁŊGE OVDDIT DIEĐÁHUSA. Jus mii leat proseassas, de čále man guhkas leat joavdan proseassain ja movt leat beassan dan rádjai.
Ovdamearkka dihte:
**Statistihkka:**
Sámedikkis leat dán áigodagas leamaš čoahkkimat SSBain gos mihttu lea addit cealkámušaid boahttevaš statistihkkaprográmmii, ja ávžžuhusa sisdollui ja dihto evttohusaid almmolaš sámi statistihkka ovddideapmái. Cealkámušat statistihkkaprográmmii leat vuoruhuvvon vuosttamužžan ja leat ráhkaduvvome.
Ovttasbargosoahpamuš gaskkal SSB ja Sámedikki livččii galgat ođasmahttojuvvon muhto lea maŋiduvvon. Sivvan dasa lea ahte ovttasbargosoahpamuša sisdoallu boahtá das movt nationála statistihkkaprográmma sisdoallu lea, mii dál lea ráhkaduvvome.
**FUOM! Jus don it beasa bargojovkui váldde oktavuođa BUŠain.**